《贡甫在京口阻潮未渡》
宋代·刘敞

向晦月消魄，楚涛为之衰。坳堂无深涉，客子缓归期。

吟绕沙步阔，眺赏秋山奇。大川涨南岛，落日明西垂。

登高既易赋，怀古岂难诗。喟彼一带阻，积此三岁思。

何当命海若，利涉慰调饥。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。